
AN   SAIBHRJEAS    FIOR. 


AlR  do  dh'  America  bhi  air  a  foctuinn  amach,  agus 
iomradh  air  a  sgaoileadh  mu  'n  mhor  shaihhreas  a 
bha'nn  am  Mecsico  agus  am  Peru,  bha'n  Rinneorpa  air  a 
gluasad.  Dh'  fhag  sloigh  an  duthchanna  fein,  agus 
thug  iad  an  aghaidh  air  cniadal,  ann  an  duthchaibh 
cèin,  a  chum  gu  seilbhicheadh  iad  cuid  do  shaibhreas 
na  duthcha  nuadh.  Tha  'n  spiorad  a  bhiosnaich  daoine 
'san  àm  sin  gu  leithid  do  dhian-iarrtas  an  dergh  saibh- 
reas,  a'  brosnachadh  dhaoine  anns  gach  linn.     Feud- 

aidli  sinn  sloigh  fhaicinn  gach  la,  a'  dian  mith  a 
chuspair  cheudna ;  le  uidhir  do  dhurachd,  agus  ge  do 
bhiodh  an  t-iomlan  do  shonas  an  duine  a  co-sheasamh 
ann  am  meud  a  shealbhachadh  saoghalta.— Cha'n  'eil 
èud  anns  a'  ghnothach  so  air  a  cungachadh*  ri  inbhe 
air  bith  dhaoine.  Tha  e  gu  minic  a'  tachairt,  gun  ag, 
gn'm  bheil  an  dream  a  ta  cheana  sealbhachadh  pailteis, 
a'  taisbeanadh  an  iantais  is  mò  airson  tuillidh ;  ach 
tha'n  spiorad  ceudna  coitchionn  do  gach  inbhe.  Tha 
e  'g  oibreachadh  anns  na  lochdaibh,  amhluidh  mar 
anns  na  daoinibh  saibhir.  Tha  e  a'  dusgadh  iomadb 
miann  ro-chiìramach,  airson  cuibhrionn  is  mò  do  nithe 
maith  na  beatha  so ;  agus  feudaidh  e  bhith,  iomadh 
gearan,  do  bhrigh  gu  bheil  an  cuibhrion  co  beag. 
R'an  leithide  so  do  mhuinntir  tha  scriobhair  na  Leabh- 
rach  bige  a'  labhairt.  Innsidh  e  dlioibh  mu  'n  aon 
shaihhreasfhior.  Am  feadh  a  ta  e  'gan  deanamh  cinn- 
teach,  ged  a  "  chamadh  iad  suas  òr  mar  an  duslach," 
gu  'm  biodh  rad  co  fad'  o  shonas  is  ged  a  bhiodh  iad 
ann  an  doimhne  bochdainn,  tha  e  cur  an  cèill  doibh 
le  dànachd,  gu  bheil  ionmhas  luachmhor  air  a  thabh- 
airt  am  fogus,  a  ta  deanamh  saibhir  gach  aon  a  ta 
gabhail  ris.  Tha  'n  Ti  ghlormhor  a  ta  'n  sealbh  air,  a' 
deonachadh  a  dheanamh  aithnichte  do  dhaoine,  anus 
na  briathraibh  grasmhor  a  leanas.  Gnath-fhocail, 
viii.  18,  21.  Tha  beartas  agus  urram  maille  riumsa ; 
saibhreas  maireannach  agus  fireantachd. — Bheir  mi 
orrasan  le  'n  ionmhumn  mi  maoin  a  shealbhachadb 
t<gus  lionaidh  mi  an  ionmhasan. 

Si  so,  a  Leughadair,  cànain  Slanuighear  dhaoine. 
Tha  e  labhairt  fuidh  ainra  Gliocais,  agns  tha  'n  ni 
a  deir  e  uime  fein,  a'  cordadh  gu  mionaideach,  ris  na 
labhrar  'san  Tiomnadh  Nuadh  mu  losa  Criosd.  Shear- 
monaich  na  h-abstoil  "  saibhreas  do-rannsachaidh 
Chriosd ;"  chuir  iad  an  ceill,  gu  bheiU  "  gach  uile  iom- 
lanachd  a'  gabhail  comhnuidh  annsan."  Eph.  iii.  8. 
Col.  i.  19.  Thug  e  fianuis  uime  fein, — '^  Ata  na  h-uile 
nithe  air   an   tabhairt   thaiiis  dhomhsa  o  m'  Athair," 

jigus  a  deir  e  ris  na  bhochdan  agns  ris  an  fheumach, 
'  Comhairlicheani  dhuit  òr  a  clieannach  uamsa,  aìr  a 
dhearbhadli  'san  teine,  chum  's  gii  'm  bi  thu  saibhir." 
Matt.  xi.  27.  Taisb.  iii.  16.  Si  so  cànain  fialuidheachd 
dhiadhaidh  ;  cànain  an  Ti  "  a  bha  air  tùs  maille  ri 
Dio  ;"  a  thainig  a  chum  an  t-saoghail  so,  "  a  chuir  e 
fein  ann  an  di-meas,  agus  a  bha  ùnihal  gu  bàs.  eadhon 
bàs  a  chroinn-cheu^^aidh ;"  a  "  dli'èirich  ails  o  na 
marbhaibh,  agus  a  ta  nis  aig  deas  laimh  Dhè,  air  dha 
gach  cumhachd  air  neamh  agns  air  thalamh  a  bhi 
aige,"  "  aig  am  bheil  iuchair  Dhaibhidh,"  Eph.  i.  2. 
Phil.  ii.  7,  8.  Taisb.  iii.  7.  lan  fhrithealadh  ionmhasan 
na  beatha,  agus  a  ta,  rè  iomadh  ceud  bliathna  cur  an 
ceiU  nan  ionmhasan  so  do  na  bochdaibh  ag-us  na  h-uir- 
easbhuidhaich. 

Tha  mi  'gairm  bhur  n'  aire,  car  beagan  uine,  chum 
an  ionmhas  sin,  mu  'm  bheil  a  leithid  do  chunntas  ard 
air  a  thabhairt,  leis  an  Ti  do  nach  'eil  e  comasach  a 
bhi'm  mearachd  'na  mheas  air,  no  'na  fhianuis  ma 
thiomchioll.  Ceadaich  dhomh  càileigin  do  nadur 
"  Saibhreis  Chriosd  innse  dhuit,  agus  càileigin  de 
ro-oirdheirceas." 

Feudaidh  e  bhi,  gur  gann  a  ruigeas  mi  leas  a  radh 
gu'm  bheil  an  saibhreas  so,  'na  nadur,  gu  h-iomlan 
eadar-dhealaichte,  o  shaibhreas  an  t-saoghaii  so.  'Nuair 
a  ta  losa  Criosd  a'  labhairt  ri  daoinibh,  tha  e  gu  minic 
a'  gnathachadh  a  leithid  do  chainnt  'sa  tha  so-thuigsinn 
dhoibh;  agus  fuidh  choimeasan  aimsireil,  agus  le 
nithe  faicsinneach,  tha  e  air  uairibh  a'  cumail  amach 
a  bheannachdan  spioradail  agus  neimhidh.  Tha  'n 
earraim  a  chum  am  bheil  t-aire  air  a  gairm,  do'n 
t-seorsa  so :  fuidh  choimeasan  "  saibhreas  agus  urram," 
agus  "  toradh  as  fean-  na  òr,"  seadh  nan  t-òr  finealta. 
tha  sochairean  air  an  cur  an  ceill,  nach  comasach  a 
bhi  air  am  faotamn  airson  oir;  ach  is  iad  tiodhlac  saor 
throcair  neo-chriochnach.  Cha  chomasach  do  neach 
air  bith  an  aireamh,  no  'n  luach  a'  chur  an  ceill. 
Gidheadh,  tha  da  ni  gu  cinnteach  air  am  filleadh  annta, 
fireantachd  chum  saoraidh,  agus  gras  chum  naomhach- 
aidh. 

'Se  fireantaclid  an  ni  airson  am  bheil  peacaich  air 
an  saoradh,  no  air  ain  nieas  fireanta  ann  am  fianuis 
De.  'S  tearc  iad  a  leughas  na  nitlie  so,  a  ta  co  aineo- 
lacli  's  nach  'eil  f  hios  aca,  as  eugmhais  fireantachd 
eigin,  nach  comasach  dhoibh,  a  bhi  air  an  nochdadh 
le  tearuinteachd  an  lathair  Breitheamh  na  tahnhainn 
uile.  Tha  so  air  aideachadh  le  moran,  a  ta  gn  h-iom- 
lan  aineolach  air  a  glmothach  jo-chudthromach  so. 
Tha  e  ro  nadurra  do  dhaoinibh  bhi  sealltuinn  airson 
ni  eigin  annta  fein,  ata  airidh  air  deagh  ghean  Dhe, 
no  bhios,  air  a  mheas,  na  chuideachadh  a  chum  am 
fireanachadh  ;  "  air  dhoibh  a  bhi  aineolach  air  fire- 
anteachd  Dhe,"'  agus  gu  ii-amaideach  "  aig  iairaidh 
am  fireantachd  fein  a  chiu'  air  chois,"  Rom.  x.  3. — 
Mun  d'theid  mi  ni's  fliaide  air  ni'  aghaidh,  's  eigin 
domh  m,o:  mhor  dheigh  a  chur  an  ceill,  airson  gu' 
biodh  tusa,  a  Leughadair,  lau  dearbhte,  nach  'eil,  agus 
gu  bràth  nach  bi,  aon  ni  annad  fein,  is  comasach  air 
do  shaoradh,  no  anns  a  chuid  as  lugha  chuidicheas 
leis  sin  ;  oir  ciod  sam  bith  air  am  bheil  thu  'n  sealbh, 
ann  do  bharail  fein,  no  'm  baraiJ  dhaoine  eile,  tha  thu, 
thaobh  na  cuise  so,  gu  h-iomlan  bochd.  Mo  thruaighe  ! 
cia  lion  iad  ata  'ga  mealladh  fein  anns  an  treun-oib- 
reachadh-meallaidh  sin,  a  ta  losa  Criosd  a'  diteadh 
agus  a'  caoidh,  ann  am  pobull  fein-fhireanta  agus 
truaillidh  ; — "  Tha  thu  'g  radh,  tha  mi  beartach,  agus 
air  fas  saibhir,  agus  gun  fheum  agam  air  ni  sam  bith, 
agus  gun  fhios  agad  gu  bheil  thu  doruinneach,  agus 
traagh  agus  dall  agus  lomuochd,"   Taib.  iii.  7. 

Air  dhomh  fios  a  bhi  agam  air  cumhachd,  air  meall- 
taireachd,  agus  air  coitchionnas  an  treun-mheallaidh 
so,  ceadaich  dhomh  labhàirt  riut  beagan  ni  's  dluithe 
Vìu  'n  chùis.  Am  firean  thu  gun  amhai-us?  Cionnus 
a  rinneadh  mar  sin  thu  ?  An  ann  an  tomhas  sam  bith 
o  thoradh  do  ghniomha  fein  a  tha  so?  no  'n  robh  thu 
air  do  bhreith  anns  an  staid  sin?  agus  am  bheil  thu 
smuainteachadh  nach  d'rinn  thu  aon  ni  riamh,  chum 
do  (Ìhiobradh  dheth  'n  chliu  sin?  Cha  'n  urradh 
li-aon  diubh  sin  a  bhi  fior.  "  Feuch,"  a  deir  Daibhidh» 
"  ann  an  euceart  dhealbhadh  rai;    agus  ann  am  pea- 

cadh  ghabh  mo  mhathair  mi  'na  broinn."  Salm  li.  5 
O'n  clieud  tiota  d'  am  bith,  tha  na  h-ui!e  dhaoine 
falamb  do  fhireantachd,  agus  tha  aca,  aa  taobh  a  stigh 
dhiubh,  siol  gach  uile  uilc. 

Ach,  ge  do  thoilicheadh  tii  thu  fein,  le  bhi  smuain- 
teachadh  gu  'n  d'  rugadh  tu  a'  d'  ionracan,  cha  deau- 
adh  e  maith  sam  bith  dhuit,  as  eugmhais  gtim  b'uiTainn 
tliii  dhearbhadh  mar  an  ceudna  gu  'n  do  bhuanaich 
thu  mar  sin.  'Nis  tha  so  neo-chomasach :  's  ni  dearbhte 
gur  peacach  thu.  Tha  'u  Ti  a  rannsaicheas  an  cridhe 
cur  an  cèill,  nach  "  'eil  ionracan  ann,  nach  'eil  fiu  a 
h-aon."  Rom.  iii.  10.  19.  "  Tha  uile  smuaintean 
cridhe  an  duine  olc  o  oige:  olc,  ag-us  amhain  olc; 
gach  aon  la."  Gen.  vi.  5.  viii.  21.  "  'S  eigin  do  gacli 
beul  a  bhi  air  a  dhruideadh,  a  thaobh  còir  sam  bith 
air  tìreantachd  'a  thagradh,  agus  an  saoghal  uile  a  bhi 
ciontach  am  fianuis  De." 

Tha  focal  Dhe  soiUeir  air  a  phuinc  so :  agus  tha  e 
co  soilleir,  o'n  ughdaras  cheudna,  nach  'eil  ni  air  bith 
agadsa  gu  chur  'na  agliaidh,  aii-  an  taobh  eile,  Cha  d' 
rinn  thu  riamh  aon  ghniomh  umlachd,  a  thoilleadh 
dhuit  t-anail  a  tharruing  aon  uair;  no,  ged  ghluais- 
eadh  tu  re  d'uile  bhlianaibh,  arm  an  searbhadas  t-anama, 
cha  bu  chomasach  thu  ciont  aon  droch  smuain  a  ghlan- 
adh  air  falbh.  Co  e  'n  duiue  gu  'm  biodh  e  glan  ? 
agus  gu  'n  saoradh  esan  e  fein  a  rugadh  o  mhnaoi  ?" 
"  Cha  'n  urrainu  iadsan  a  tha  san  fheòil  Dia  thoileach- 
adh"  "  Cha  bhi  feòil  air  bith  air  a  fireanachadh,  'na 
fhianuis  tre  oibribh  an  laglia."  lob  xv.  14.  Rom. 
viii.  8.  and  iii.  20. 

*S  leoir  na  nithe  so  chum  a  dhearbhadh,  gu  bheil 
thu  gu  h-iomlan  bochd :  an  aite  thu  bhi  fireanta,  guv 
aun  a  tha  thu  gu  h-iomlan  mar  ni  neo-ghlan ;"  falamh 
do  iomhaigh  agus  do  fhabhar  Dhe,  agus  buailteach 
d'a  f  heirg.  Tha  e  scriobhte,  "  's  malluichte  gach  aon 
nach  buauaich  aims  gach  ni  tha  scriobhte  ann  an  leabhar 
an  lagha  clmm  an  deanamh."  Gal.  iii.  10.  "  Diom 
agus  fearg,  amhghar  agus  teanntachd  air  gach  anam 
duine  a  ta  deanamh  uilc."  Rom.  ii.  8,  9.  Is  staid 
bJhochd   agus    thruagh   so,    do    nach   'eil   e   comasach 

coimeas  f  haotuinn.  Tha  fearg  Dhe  air  a  foillseachadh 
o  neamh  an  aghaidh,  gach  eucoir,"  agus  Oh  !  cò  d' 
an  aithne  ueart  a  chonuichsan  ?"  Rom.  i.  18.  "  Co 
a's  uiTadh  seasamh  roimh  f heaig-san  ?  agus  cò  dh' 
f  heudas  fuireach  ann  an  dian-theas  a  chon-uich  ?  tha 
a  chorruich  air  a  dortadh  amach  mar  theine,  agus  tha 
na  creagan  air  an  tilgeadh  sios  leis."   Nahum  i.  6. 

Gidheadh,  fathast,  feudaidh  tusa  thu  fein  a  mheall- 
adh,  a'  smuainteachadh  nach  'eil  cùisean  uile  co  olc ; 
nach  'eil'  thu  co  ro-aingidh.  Gu  h-àraid,  tha  Dia 
trocaireach  agus  cha  'n  'eil  moran  aobhar  eagail  agad. 
Gu  firinneach,  a  charaid  dh'  fheudainn  fhianuis  a 
leigeadh  a'  d'  ionnsuidh  fein,  agus  fhiosrachadh  dhiot, 
am  bheil  thu  da-rireadh  dùrachdach  ann  an  tagradh 
air  aii  doigli  so  ?  Am  bheil  thu  'smuainteachadli  uair 
air  bith  mu  'n  ghnothach  ?  An  d'thainig  e  uair  air 
bith  ann  ad  inntinn  ann  an  trioblaid,  no  'n  am  suil  ris 
a'  blias  ?  Nach  'eil  agad,  na  'n  leithide  sin  do  chàsaibh, 
ni-èigin  do  bhreithneacliadh  uabhasach  a  thaobli  na 
nithe  a  ta  ri  teachd  ?  air  a  lughad  cuid  do  dh'  amharus 
diomhair,  nach  'eil  gach  ni  ceart  eadar  t-anam  agus 
Dia?  Nach  cuimhne  leat  an  sin,  gu  'n  do  blnis  thu 
lagh  Dhe  air  iomadh  seòl  ?  Nach  'eil  aobhar  agad, 
uime  sin,  a  bhi  fuidh  amharus  gu  'm  bheil  thu  gu 
firinneach  boclid  agus  uireasach,  agus  nach  'eil 
fireantachd  agad  is  uixainn  seasamh  an  làthair  sùil 
uile-leirsinnich  an  Ti  'ta  naomha  ? 

Anis  mur  biodh  cunnart  sam  bith  ann  an  staid  co 
bochd  ri  do  staid-sa,  mur  biodh  seòl  sam  bith  air  do 
dheanamh  saibhir ;  mur  biodh  a  leithid  do  ni  ri 
fireantachd  chuni  saoradh,  air  a  foillseachadh  airson 
pheacach,  cha  mholainn  gniomh  an  duine,  chuireadh  an 
ceiU  truaighe  do  staide,  no  bhriseadh  an  t-sith  ata 
lathair  agad,  le  bhi  foiUseachadh  uilc  air  nach  robh 
leigheas.  'Sann  do  bhrigh  gu  bheil  fireantachd  aig 
laimh;  'sann  do  bhrigh  gu'm  bheil  uilc  ionmhasa  na 
beatha  air  am  foillseachadh  anns  an  t-soisgeul,  agus 
air  an  cur  au  ceill  do  pheacachaibh,  chum  gu  biodh 
iad  air  an  saoradh,  ata  mi  air  mo  threorachadh  a  chum 
do  staid  mar  pheacach  a  chur  an  ceill  dhuit,  agus  a 

chuni  innseadh  dhuit  niu'n  chunpfaidh  leighis  a 
dli'ullaicli  trocair  neo-criocluiach  airson  do  leithid-sa. 
*'  Eisdibh,"  'deir  an  Slanuighear,  "  eisdibh  rium, 
sibhse  a\g  am  l)heil  an  cridhe  rag,  ata  fad  as  o 
fhireantachd.  Bheir  mis'  ani  fagus  m'  f hireantachà, 
cha  bhi  i  fad  as ;  agus  cha  dean  mo  shlainte  moille ; 
agns  bheir  mi  slainte  ann  an  Sion,  do  Israel  mo  ghloir," 
Isa.  xlvi.  12,  13, 

Cha  'n  eil  ni  air  bith  is  taitniche  do  neach  ata  g-u 
h-iomlan  bochd,  na  mor  shaiblireas.  Tha  e  mar  sin  a 
thaobh  nithe  aimsireil,  agus  c'uime  nach  biodli  ann  an 
nithe  spioradail  ?  Tha  thusa  bochd,  a  dh'easbhuidh 
fireantachd ;  ach  tha  Criosd  gu  neo-criochnach  saibhir. 
Tha  f  hireantachd  a'  ruigheaehd  a  chum  uile  iaiTtasaibh 
lagha  Dhe.  Mar  a  thug  e  umlachd  do  gach  uile  àithne 
is  amhuil  a  dh'  f  huiling  e  chum  a'  bhàis,  an  ni  bha 
dligheach  do  pheacachaibh  airson  an  eusaontais. 
"  Ghiulain  e  peacanna  a  phobuill,  'na  chorp  fein,  air 
a'  chrann."  1  Phead.  ii.  24.  Ghiulain  se  iad  ionnas 
gu  'n  d'rinn  e  iobairt-reitich  iomlan  air  an  son.  Tha 
'n  fhireantachd  so  neo-criochnach  a  thaobh  luach. 
'Si  'n  obair  i  a  chriochnaich  an  Ti  a  ta  ann  o  shior- 
ruidheachd.  Le  'umlachdsan  a  chum  a'  bhais,  tha 
lagh  Dhe  air  àiduchadh,  ni's  mò  na  b'urraìnn  e  bhi, 
le  uile  umlachd,  agus  uile  f  hulangais,  a  chnithachaidh 
uile.  Tha  e  luachmhor  ann  an  tomhas  do-labhairt, 
ann  an  sealladh  Dhe,  "  Tha  'n  Tigheama  grasmhor 
air  sgath  f  hirinn  fein ;  ardaichidh  e  'n  lagh,  agus 
cuiridh  e  unam  air."     Isa.  xlii.  21. 

Ach  'si  'n  f  hirinn  neo-mhearachdach  so  tha  deanamh 
na  cuise  co  ro  chudthromach  dhuitsa,  eadhon,  gur  ann 
airson  nan  ciontach  a  bba  'n  fhireantachd  so  air  a 
h-oibreachadh  amach.  Cha  robh  feum  air  bith  aig 
Criosd  air  fireantachd  oibreachadh  amach  air  a  shon 
fein.  Bha  e  saibhìr,  ach  airson  pheacach  rinneadh 
bochd  e,  chum'  trid  a  bhochduinnsan  gu  'm  biodh 
iadsan  air  an  an  deanamh  saibhir.  '  Rinn  Dia  esan 
do  nach  b'aithne  peacadh,  na  iobairt  pheacaidh  air  ar 
80Ìn-ne,"  deir  an  t-abstol,  "  chum  gu  'm  bitheamaid 
air  ar  deanamh  'nar  fiieantachd  Dhe  annsan."     2  Cor. 

viii.  9.  &  V.  21.  Bhuin  Dia  ris-san  mar  a  giulan 
peacaidh  air  ar  soin-ne,  chuni  gu  'm  bitheamaid  air  ar 
meas  fireanta  air  a  sgathsan,  agus  gu  faigheadhmid  a 
bheatha  shiorruidh,  raar  thoradh  na  h-oibre  a  chrioch- 
naich  esan. 

Cha  'n  eil  Criosd  a  cur  an  ceiU  a  shaibhreas  amhain 
a  chum  a  bhi  air  f  haicinn  agus  air  a  mholadh  leis  na 
bochdaibh,  as  eugmhais  buannachd  sam  bith  a  blii 
sruthadh  uaidhe  so  bhi  air  fhoillseacliadh.  Tha  e 
saibhir  ann  an  trocair,  mar  ann  am  fireantachd,  agus 
'nuair  a  deir  e,  "  Tha  saibhreas  agus  urram  maiUe  rìum, 
seadh  saibhreas  maireannach  agus  fireantachd,"  'Sann 
a  chuui  gu  'n  sealbhaicheadh  iad  a  bhuannachd  a  ta 
sruthadli  o'n  fliireantachd  sin,  agus  gum  biodh  iad 
air  an  deanamh  saibhir  as  a  lanadid.  C'  ait  air 
bith,  uime  sin,  am  bheil  e  cur  an  ceiU  f  hireantachd  agus 
a  foiUseacliadh  a  shaibhreas  neo-criochnach,  's  ann  a 
chum  na  criche  ceudna,  air  son  an  do  leig  e  sios  a 
bheatha;  se  sin,  chum  gu  'm  biodh  peacaich  air  aa 
saoradh  tridsan,  agus  air  an  deanamh  sail)hir  le  uile 
ionmhasaibh  a  rioghaclid.  Tlia  e  tabhairt  orrasan  le  'n 
ioninhuinn  e,  maoin  a  shealbhachadh : — lionaidh  e  an 
ionmhasan. 

Am  bheil  thu  fiosrachacUi,  ciod  a  ni  mise  chum  gu'n 
copartaich  mi  do  'n  t-saibhreas  so  ?  Feudaidh  e  bliith 
gu'n  cur  ])eacaich,  a'  cheist  so,  air  uairibh,  riù  fein ; 
ach  tha  mearachd  mor  fiUte  innte — 'S  co-ionann  a 
suim,  ris  a  cbeist  sin,  "  A  Mhaigstir  Mliaith  ciod  a  ni 
mi  chum  gu  'n  sealbhaich  mi  a'  blieatha  mhairean- 
nach?"  agus  a'  cheist  sin  a  blia  air  a  cur  le  neach  a 
bha  fui(Ui  dlmsgadh  coguis,  "  Ciod  is  coir  dhomh 
dheanamh  chum  gu  'n  saorai-  mi?"  Mark  x.  17. 
Gniomh  xvi,  30,  31.  Tha  freagiadh  ceart  a  leithid 
so  do  cheist,  ailhgheaiT  agus  simphdh ; — "  Creid  anns 
an  Tighearn  losa  Criosd,  agus  saorar  thu."  Mar  gu  'n 
abairte  cha  'n  'eibni  sam  bìth  r'  a  dheanamh,  cha  'n 
'eil  obair  sam  bith  r'  a  coilionadh,  no  peanas  sam  bith 
r'  a  fhulang.  Rinn  Criosd  an  obaii'  uile;  agus  's  eigin 
n  ghloir  uile  bhi  air  a  tabliairt  dha.  Creid  anns  an 
Tigheam  losa  Criosd,  agus  saorar  thu.     Tha  creid- 

BÌnn  aìr  a  chur  m'  a  clioinneadh  oibreachadh,  no 
deanadas,  do  gach  seoisa,  "  Le  ^'as  tha  sibli  air  bhur 
slanucliadh  trid  creidiinh — cha'n  ann  o  oibribh,  chum 
nach  deanamhmeach  air  I)itli  uaih."  "  Sann  o  chreidimh 
a  tha  e,  ionnas  gu  'm  biodh  e  tre  ghras."  Eph.  ii.  8,  9 
Rom.  iv.  1 6.  So  ni  nach  b'un-a  e  bhi,  na  'm  biodh 
cudthrom  sam  bith  aif!^  ar  n-obair-ne  anns  a  ghnothach. 
"  An  ti  chreideas  tha  bheatha  mhaireannach  aige,"  tha 
co-roinn  aige  do  uile  shaibhreas  Chriosd.  "  Biodh  f  hios 
agaibhse,  fheara  agus  a  bhraithre,"  a  deir  an  t-abstol, 
a  labJiairt  ri  pobull  Antioch,  "  gur  an  tre  'n  duine  so 
a  ta  maitheanas  peacaidh  air  a  shearmonacliadh  dhuibh: 
agus  tridsan  tha  gach  neach  a  chreideàs  air  a  shaoradh, 
o  na  h-uile  nithibh,  o  nach  robh  e'n  comas  duibh  bhi 
air  bhur  saoradh  le  lagh  Mhaois."      Gniomh  xiii.  38j 

39. Am  bheil  thu  fiosrachadh  cionnus  a  chreideas 

ini  ?  no  ciod  e  an  ci-eidsinn  so  ?  Gu  ma  fearr  leat  f  hios- 
rachadh  ciod  e  a  ta  mi  air  mo  ghairm  gu  chreidsinn  ? 
Do  so  tlia  'n  scriobtm"  a  tabhairt  freagxadh  soilleir, 
agus  raa  bhios  so  gu  soilleir  air  a  thuigsinn,  chithear 
a  chuid  eile  co  soilleir  's  nach  bi  feum  air  mineachadh 
aun.  'S  tearc  a  dh'  fheudar  focal  soiUeir  mhineach- 
adh  as  eugmhais  focail  eile  glmathachadh  nach  eil  co 
soilleir  ris  fein.  An  aite,  uime  sin,  am  focal  creidsinn 
a  mhineachadh,  ghairminn  t-aii"e  chum  na  firimi  a  ta 
air  a  cur  fa  chomhair  pheacach  a  chum  gn  'n  creideadb 
iad  i : — agus  'si  so  i, — "  is  ann  mai-  sin  a  ghradliaich 
Dia  'n  saoghal  gu  'n  d'  thug  e  aon-ghin  Mhic  fein, 
chum  's  ge  b'  e  nach  a  chreideas  ann,  nach  sgriosar  e 
ach  gu  'm  bi  a'  bheatha  shion-uidh  aige.  Is  fior  an 
radh  so,  agus  is  fiu  e  air  gach  aon  chor  gabhail  lis  gu 
'n  tl'  thainig  losa  Criosd  do  'n  t-saoghal  a  thearnadh 
pheacach. '  Eoin.  iii.  16.  1  Tim.  1.  15.  'S  deagh 
egeul  mhor  aoibhneis  so,  do  'n  uile  shluagh.  Am 
bheil  thusa  'ga  creidsinn  so?  am  bheil  thu  tabhaiit 
creideas  do  'n  nuigheachd  mhaith  ?  Ma  tha,  uime  sin, 
tha  thu  air  do  shaoradli."  Tha  thu  air  do  shaoradh  p 
na  h-uile  nithe,  o  nach  robh  e  'n  comas  duit  a  bhi  air 
do  shaoradh,  le  lagh  Mliaois  !  Gniomh  xiii.  38,  39. 
Tha   co-roinn    agad    do    shaibhieas    do-rannsachaidh 

Chriosd.  'S  leat  a  lànachd  agus  is  leat  e  gu  sioiruidh. 
Ach  mur  'eil  thu  creidsinn,  an  sin  cha  'n  'eil  cuid  no 
crannachur  agad  sa'  chuis  so.  Cha  'n  'eil  thu  tab- 
hairt  creideas  do  fliianuis-san  do  uach  'eil  e  'n  comas 
breug  a  dheanamh.  Cha  'n  'eil  ni  sam  bith  ion-mhian- 
nuichte  ann  do  shealladh-sa,  ann  an  saibhreas  Chriosd. 
Tha  thu  deanamh  tarcuis  air  saibhreas  a  mhaithis.  Cha 
'n  urra  thu  tairbhe  sam  bith  a  bhi  agad  o'n  ni  sin  ris 
am  bheil  thu  cur  cul.  "  An  ti  a  chreideas  anns  a 
Mhac,  tha  bheatha  mhaireannach  aige :  ach  an  ti  nach 
'eil  a'  creidsinn  anns  a'  Mhac,  cha  'n  fliaic  e  beatha; 
ach  ata  fearg  Dhe  a'  gabhail  comhnuidh  air.  An  ti  a 
oiireideas  ann,  cha  ditear  e;  ach  an  ti  nach  creid,  tha 
e  air  a  dhiteadh  cheana,  chionn  nach  do  chreid  e  ann 
an  ainm  aoin-ghin  Mhic  Dhe."  Eoin.  iii.  18,  36. 

Feudaidh  e  bhi  gu  'n  abair  thu  gu  'm  bheil  mi 
a'  fagail  fìrineachadh,  na  ghnothach  ro  fhuras  agus 
saibhreas  Criosd  na  ni'  air  nach  'eil  e  doilich  ruigheachd- 
Biodh  e  mar  sin ;  an  aobhar  maith  sin  airson  nach  gabh- 
adh  tusa  ris  na  beannachdaibh  so?  Am  biodh  e  amaideach 
do  bhleidire*  rioghachd  a  dhùiltadh,  do  blnigh  nach 
gabhdhte  iuideag  da  chòta  broineagacli  mar  hiath  iomch- 
uidh  air  a  son?  Ann  an  tomhas  do-labhairt  ni's  mo,  tha 
amaideachd  gach  aon,  nach  'eil  a  creidsinn  an  t-soisgeil, 
agus,  a  tha  mar  sin,  cur  cùl  ri  uile  ionmhasaibh  na 
beatha  maireannaich,  do  bhrigh  nach  aidichear  fìreant- 
achd  sam  bith  ata  aigesan  mar  co  ioiiann  luach  riu.  A 
thaobh  furasdachd  a  ghnothaich,  cha  smuainich  neach 
ata  sealbhachadh  na  buannachd,  gu  brath,  air  furasdachd 
an  ni  thug  Tighearna  na  gloir  gu  h-ùir  a  bhais ;  agU8 
ma  bheir  e  fainear,  uair  air  bith,  a  chomas  fein  a  thaobh 
na  h-oibre,  cha  smuainicli  e  gu  brath  air,  mar  furasda 
no  deacair ;  ach  mar  gu  h-iomlan  neo-chomasach. 

Thubhairt  mi  gu  'm  bheil  saibhreas  Chriosd  a'  filleadh 
ann,  mar  an  ceudna,  gias  naomhachaidh.  Is  beannachd 
80  nach  'eil  ni's  neo-luachmhoire,  na  'n  t-aon  eile,  no 
ni's  neo-f  heumaile.  Mar  a  ta  fireantachd  iomlan,  feumail 
ail-son  maitheanas,  agus  airson  ai-  deauamh  taitneach  aa 

*  A  beggar. 

lathair  Dhe ;  mar  sin  tha  athanachadh  grasiuhor  air 
bhur  cridhe,  chum  gu  'm  biodh  co-chomunn  agaibh 
ri  Dia  naomha,  agus  sealbh  ann  am  beannachdaibb 
neamhaidh.  An  lathair  bheannuichte  Dhe  cha'n  unadh 
ni  air  bith  neo-ghlan,  pi  brath,  teachd  ;  agus  ged  bhiodh 
e  comasach  intrinn  a'steach  do  'n  staid  sin,  gun  pur 
cridhe  bhi  air  athnuadhachadh,  cha  bhio(ih  taitneas  air 

bith  agaibh  'na    sonas. An  so,    mar   anns  a  chuis 

eile,  tha  na  h-uile  dhaoine  gu  h-iomlan  bochd.  Mar 
nach  'eil  eiric  sam  bith  aca  airson  an  anama  shaoradh, 
mar  sin  cha'n  'eil  ni  air  bith  aca  is  comasach  an  giaineal- 
achd  a  ghlanadh  air  falbh.  "  Co  è  an  duine  gu  'm 
biodh  e  glan  ?"  agus  gu  'n  saoradh  esan  è  fein,  a  mgadh 
omhnaoi?'  Feuch,  as  naomhaibh  cha 'n  earb  e  ;  agus 
cha  'n  'eil  na  neamha  glan  'na  shuilibh.  Nach  graineile 
agus  nach  sailche  gu  mor  an  duine,  a  dh'òias  euceart 
mar  uisge?  lob  xv.  14 — 16.  "  Mar  ata  e  scriobhte, 
Cha'n  'eil  ionracan  ann,  cha'n  'eil  fiu  a  h-aon :  Cha'n 
'eil  neach  ann  a  thuigeas  cha'n  'eil  neach  ann  a  tha 
'g  ianaidh  Dhe.  Chlaon  iad  uile  as  an  t-shhghe,  tha 
iad  uile  mi-tharbhach,  cha'n  'eil  neach  e  tha  deanamh 
maith,  cha  'n  'eil  fiu  a  h-aon.  Is  uaigh  f  hosgailte  an 
scoruach,  labhaii-  iad  cealg  le  'n  teangaibh,  tha  nimh 
nan  nathracha  nimhe  fuidh'm  biUbh :  Aig  am  bheil  am 
beul  làn  do  mhallachadh,  agus  do  sheiibhe.  Tha  'n 
cosa  luath  a  dhortadh  fola.  Tha  lèir  sgrios  agus  truaighe 
na  n  slighibh :  Agus  slighe  na  sith  cha  b'aithne  dhoibh. 
Cha  'n  'eil  eagal  De  fa  chomhaLr  an  sul."  Rom.  iii.  10 
— 19.  Tha  daoine  ata  aineolacli  air  fireantachd  Chriosd, 
fuidh  'n  choslas  is  sgiamhaiche  a'  folach  breunachd  na 
h-uaighe.  Tha  uile  cheudfaidh  na  h-inntinn,  uile  aigne 
a  cridhe,  air  an  truailleadh  agus  graineil.  "  Tha  'n 
ceann  uiJe  tinn  agus  an  cridhe  uile  fann :  O  bhonn  na 
coise  gu  mig  an  ceann,  cha'n  'eil  fallaineachd  ann ;  ach  lot, 
agus  bruthadh.  agus  creuchd  lobhta,"  Isa.  i.  5,  6.  Is 
cainnt  laidir  so ; — iomchuidh  chum  grainealachd 
anabanach  ar  nadair  tniaidhlidh  a  leigeadh  ris,  agus  a 
thaisbeanadh  co  neo-chomasach  is  a  ta  e  dhuinn  sinn 
fein  a  ghlanadh.  "  Am  feud  an  t-Etiopach  a  chraicionn 
a  mhuthadh  no  an  liopard  a  bhreice  ?"  Jer.  xiii.  23.     A 

chum  an  atharachaidh  so  a  choilionadh,  is  eigin  an 
cumhachd  ceudna  bhi  air  a  chleachdadh,  leis  an  d& 
thogadh  Criosd  o  na  maibhaibh.  Tha  'n  dream  anns 
am  bheil  an  t-athanachadh  so  air  oibreacìiadh,  air  aii 
ainmeachadh  mar  air  am  breith  o  'n  Spiora<i,  do  b.\righ 
gur  i  obair  an  Spioraid  Naoimh,  Criosd  fhoillseachadi, 
dò'chridhe  a  pheacaich,  agus  am  peacach  sin  ath-nuadli- 
achadh  a  reir  iomhaidh  Chriosd.  "  Ms  ta  neach  sam 
bith  ann  an  Criosd,"  air  aonadh  ris  trid  creidimh  an 
t-soisgeil,  "  is  creutair  nuadh  e,"  2  Cor.  v.  17.  Tha 
n  cruthachadh  nuadh  so  air  a  dheanamh  amis  na  h-uile 
a  ta  creidsinn  an  t-soisgeil,  agus  co  luath  is  a  ta  iad 
'ga  chreidsinn.  Tha  'n  Spiorad  grasmhor  ceudna  a' 
gabhail  ciìram  dlieth,  'ga  bhuanachadh,  agus  'ga 
choilionadh.  An  Ti  ata  a'  toiseachadh  na  h-oibre 
nihaith,  coimh-honaidh  e  i  gu  là  losa  Criosd,  Philip. 
i.  6. — Anis,  an  uair  ata  Criosd  a  deanamh  aithnichte  a 
shaibhreis  airson  feum  dhaoine,  tha  e  'g  ainmachadh 
gti  ^onruichte  lathaireaclid  Spioraid  nan  gras  ata  niaille 
ris,  gu  bhi  air  a  f  hrithealadh,  a  chum  atli-niiadhachaidh 
agus  naomliachaidh  nan  uile  a  thig  da  ionnsuidli. 
"  Air  an  la  dheireanach,  la  mor  sin  na  feisde,  sheas 
losa  agus  ghlaodh  e,  ag  radli,  ma  tha  tart  air  neach 
sam  bith,  thigeadh  e  m'ionnsuidhse  agus  oladh  e.  An 
ti  a  chreideas  annamsa,  mar  a  deir  an  scriobtuir,  sruth- 
aidh  as  a  bhroinn  aimhnichean  do  uisge-beo ;  labhair 
e  so  mun  Spiorad,  a  bha  iadsan  a  chreideadh  annsan 
gufhaghail."  Eoin.  vii.  37 — 39.  Thug  Criosd  thairis 
e  fein  a  chum  a'  bhais  airson  a  phobuill,  ni  h-ann  amhain 
a  ghum  an  saoradh  o'n  bhàs,  ach  mar  an  ceudna,  chum 
gu'n  naomfiaicheadh,  agus  gu'n  ionnlaideadli  e  iad, — 
agus  gu'n  glanadh  e  dha  fein  sluagh  sonraichte  eudmhor 
mu  dheadh  oibribh,  Ephes.  v^  26.  Titus  ii.  14.  Tha 
e  anis  aig  deas  laimli  Dhe,  air  dlia  cumhachd  agus 
ughdaras  a  bhi  aige,  chum  uile  ionmliasa  na  V^atha 
a  f  hrithealadh,  a  choisinn  e  airson  plieacach  trid  a  bhai* 
Air  dha  bhi  aii"  ardachadh  le  deas  laimh  Dhe,  agus 
gealladh  an  Spioraid  Naoimh  fhaotinn  o  'n  Athair, 
tha  e  'ga  dhortadh  amach  air  na  li-uile  a  thig  da 
ionnsuidb ;   chum    gu  'm  biodJi   iad  air  an  glanadh  o 

gach  salachar  feola,  af?iis  Spioraid,  a'  coimlilionadh 
Daoniliachd  ann  an  eagal  De."  Gniondi  ii.  33.  2  Cor. 
vii  1. 

Tha  losa  Criosd  a  sealhliachadh  a  leithid  do  lanachd 
shaibhir  agus  ghlonnhoir  do  Spiorad  grais  agus  naomh- 
achaidh,  is  gu  'm  feud  am  peacach  is  graineile  hhi  gu 
h-iomlan  air  a  ghlanadh.  Tlia  e  fior,  ni  h-e  amhain, 
gu  'm  bheil  na  h-uile  a  chreideas  air  an  saoradh  o  "  na 
h-uile  nithe  o  nach  robh  e  'n  conias  doibh  a  bhi  air  aii 
saoradh  le  lagh  IMhaois  ;"  acli  ata  e  mar  an  ceudna  fior, 
gu  'm  bi  iad  air  an  naomhachadh  agus  air  an  glorachadh. 
Tha  'n  Ti  ata  hibhairt  ann  an  trocair  neo-cnochnacli, 
agus  am  firinn,  ag  radh. — "  Crathaidh  mi  uisge  glan 
oii'bh,  agus  bithidl)  sibh  glan,  o  'r  n-uile  shalachar  ; 
bheir  mi  fòs  dhuibh  cridhe  nuadh  agus  cuiridh  mi 
Spiorad  nuadh  an  taobh  a  stigh  dhibh,  agus  buinidh 
mi  ar  falbh  an  cridhe  cloiche  as  'ur  feòil,  agus  bheir 
nii  dhuibli  cridhe  feòla."  Ezek.  xxxvi.  25,  26,  27. 
Dh  fhairich  iomadh  peacach  coimhHonadh  na'n 
geallainean  so.  Bha  cuid,  a  mheasadh  daoine  an  t- 
saoghail,  mar  shalachar  an  t-saoghail,  air  an  glanadh 
o  'm  peacadh  agus  air  an  deanamh  naomha  'nan 
cridhe  agus  'nan  giidan.  Mar  so  a  deir  an  t-al)Stol, 
an  deigh  ainmeachadh  do  na  Corintianaich  chreidmh- 
each,  aireamh  do  "n  dream  bu  ro-ghiaineala,  "  Agus 
mar  so  bha  cuid  dibhse,  ach  a  ta  sibh  air  bhur  n-ionnlaid, 
ach  a  ta  sibli  air  bhur  naomhachadh  ;  ach  ata  sibh  air 
bhur  fiieanachadh  an  aimn  an  Tigheama  losa,  agus 
tre  Spiorad  ar  De-ne,"      1  Cor.  vi.  11. 

A  leughadair,  bi  air  do  dheanamh  lan  chinnteach 
gn  bheil  thu  thaobh  naduir  gu  h-iomlan  neo-ghlan  : 
nach  'eil  thu,  agus  nach  mò  tha  comasach  gu  'm  bi 
thu  sona  anns  a  staid  sin.  "  Ach  aig  an  dream  sin 
ata  gealtach  agns  mi-chreidmheach,  agus  graineil,  agus 
aig  luchd  mortaidh,  agus  striopachais,  agus  druidh- 
eachd,  agus  iodhal-aoraidh,  agnis  aig  na  h-uile  bhreug- 
airibh,  bithidh  an  cuibhrionn  anns  an  locli  ata  deaig- 
lasadh  le  teine  agus  pronnusc  ;  ni  a  's  e  'n  dara  bàs." 
Taisb.  xxi.  8.  Cha'n  eil  doigh  sam  bith  air  am  bheil 
8  comasach  dhuit  dol  as  o'n  dara  bàs  ach  an  t-slighe 

8Ìn  ata  air  a  foiUseachadh  anns  an  t'soisgeul.  Cha'n 
'eil  slaint'  ann  an  neach  eile,  ach  losa  Cnosd,  agus 
cha  chomasach  dhuit  a  bhi  air  do  shaoradh  le  Criosd, 
ach  trid  a  bhi  creidsinn  ann.  Ciod  air  bith  co  measail 
18  a  tha  neo-chreidmhich  ann  an  suilibh  dhaoine,  tha 
'n  Spiorad  Naomh  'gan  aireamh  am  measg  nan  daoine 
graineil  agus  hichd  mortaidh,  agus  an  leithide  sin, 
agus  bithidh  an  cuibhrionn  maiUe  riu.  Ach  ge  Ve 
chreideas  tearnar  e : — saorar  e  o  chiont  a  pheacaidh, 
agus  ionnlaidair  e  o  a  ghrainealachd,  gabhar  e  chum 
sealbh  ann  am  fabhar  De,  agus  aith-nuadhaichear  e 
reir  iomhaidh  Dhe.  Feuch  saibhreas  Chriosd  airson 
nan  criochaibh  so  I  Creid  ann,  agus  nithear  saibhir  thu 
as  ionmhasaibh.  Tha  e  feitheamh  gu  bhi  gi-asmhor ! 
Tha  e  saibhir  ann  an  trocair,  agus  uUamh  chum  gab- 
hail  ris  na  h-uille  a  thig  d'a  ionnsuidh. 

Feudaidh  e  bhi,  gu  'm  bheil  e  neo-f  heumail  moran 
a'radh  mu  thimchioU  ro-oirdheirceas  saibhreis  Chriosd. 
'S  eigin  gu  bheil  gach  ni  ata  teachd  uaithesan  oirdheirc. 
Gidheadh,  tha  e  'gar  gairm,  gu  beachdachadh  gu 
mionaideach  air  tri  nithe  mu'n  timchioll,  a  ta  taisbean- 
adh  an  gloir  gu  n  choimeas,  agus  an  ro-oirdlieirceas. 
Tha  iad  urramach,  tha  iad  buan,  agus  tha  iad  chitm 
sàsachaidh.  "  Tha  beartas  agus  uiTam  maille  riumsa; 
seadh  sàibhreas  maireannach ; — bheir  mi  orrasan  le  'n 
ionmUuinn  mi  maoin  a  shealbhachadh,  agus  lionaidh 
mi  an  ionmhasan." 

Air  tus ;  tha  iad  urramach:  Ann  am  briathraibh  eile, 
is  urram  do  neach  a  bhi  air  a  dheanamh  saibiiir  as  a 
lanachd-san.  Cha'n  'eil  fior  urram  air  bith  ann  a  bhi 
sealbhachadh  beartais  an  t'saoghaU  so.  Tha  sin  gu 
minic  an  lamhan  nan  daoine  is  graineala,  agus  icha 
chomasach  e  bhi  gu  brath  na  dhearbhadh  air  oirdh- 
eirceas  modhannail:  Ach,  ann  am  meas  nan  uile  ata 
gu  firinneach  oirdheaic  anns  a  chruinne-che,  tha  e  air 
a  mheas  na  ni  unamach  a  bhi  'n  sealbh  air  co-roinn 
do  sliaibhreas  Chriosd.  Feudaidh  luchd  leanmhuinn 
Chriosd  a  bhi  bochd,  agus  air  an  dimeas,  ann  an  suil- 
ibh  dhaoine ;  ach  tha  lehobiiah  fein  'ga  'n  gairm 
urramach.     Tha  iad  air  an  gairm  clann  an  De  bheo. 

agus  is  iad  a  bhriathra  r  '  a  chloinn  uile,  "  A  chionn 
gii  'n  robh  thu  luaehnihor  ann  am  shealladh,  fhuair 
thu  uiTam,  agns  thug  mise  gradh  dhuit,"  Isa.  xliii.  4. 
Bithidh  iadsan  ann  an  onolr,  agus  gheibh  iad  àit  aig 
deas  laimh  an  Tigheama  'nuair  a  bhaios  sloigh  do 
dhaoine  mora  agus  saibhir  an  t-saoghail  so  air  an 
comhdachadh  le  nàire,  agus  amhluadh  bith-bhuan 
Dan.  xii.  2.  '•  ladsan  a  bheir  urram  dhasan,"  le  bhi 
a'  creidsinn  'na  ainm,  "  bheii-  esan  uiTam  dhoibhsan,  au 
dream  a  ni  tair  air,  's  beag  am  meas  a  bhios  dhiubh." 

'San  dara  àit ;  tha  iad  buan.  "  Ni  saibhreas  an  t-saogh- 
ail  dhioibh  fein  sgiathan  mar  iolair  a  dh'itealaicheas  chura 
nan  speur."  "  'Se  ionmhas  an  duine  shaibhir  a  cha- 
thair  laidir,"  cuiridh  e  eaibsa  ann  ;  ag  radh,  ri  òr,  "  Is 
tu  mo  mhmnghin :"  Ach  feudaidh  e  dol  as  a  shealladh 
ann  an  tiota,  agus  fhagail  lomnochd  agus  buailteach 
do  gach  cunnart.  Tha  ionmhas  an  t'  aoghail  so,  'na 
nadur  fein,  tniaiUidh.  Is  nithe  ti-uaillidh  airgiod  agus 
òr ;  air  gach  cor,  cha  'n  urra  neach  air  bith  e  fein  a 
dheanamh  cinnteach  à  sealbh  annta  car  aon  latha : 
Feudaidh  e  bhi  air  a  ghearradh  air  falbh  ann  am 
meadhon  a  bhuannachd  agus  a  shoirbheachaidh,  agus 
ciod  an  tairbh  a  bhiodh  an  sin  ann,  ged  chosnadh 
duine  an  saoghal  uile  ?  Ach  tha  saibhreas  Chriosd 
neo-thruaillidh,  agus  cha  searg  e  as.  "  Mairidh  a 
shlainte-san  gu  sioiTuith,  agus  cha  d'theid  fhirean- 
tachdsan  air  chul."  Isa.  li.  6.  Bheir  e  d'a  phobull 
uile  "  crùn  neo-thruaiUidh, — rioghachd  nach  d'thoirear 
uatha,  oigreachd  neo-thruaillidh,  neo-shalach  agus 
nach  searg  as."   1  Pheid.  i.  4. 

'San  treas  aite;  T\ì?i\aà  clium  sàsadiaidh.  'S  tearc 
r'  a  f  haotainn,  gu  deimhin,  duine  saibhir,  a  ta  saoilsinn 
gu  'm  bheil  ni'  leoir  aige.  "  An  ti  a  gradhaicheas 
airgiod,  cha  sasaichear  e  le  h-airgiod ;  no  'n  ti  a 
ghradhaicheas  pailteas,  le  toradh."  Eccl.  v.  10.  'Si 
canain  nan  uile  d'n  leithide  sin,  "  tabhair,  tabhair :  is 
doilgheasan  an  laithean  uile,  agus  is  do-bhròn  an 
eaothair,  eadhon  'san  oidhche,  cha  ghabh  an  cridhe 
fois,  oir  cha'n  f  huiUng  sàsachd  an  t-saibhir  dha  codal." 
Ach  tha  Criosd  a  lionadh  uile  ionmhasa  :  a'  sàsuchadh 

uile  mhiann  an  iomlain  do  sliluagh.  Bithidh  iad  air 
an  sàsachadh  le  a  throcair  phaillt.  Cuùidh  e  aoibh- 
neas  nan  cridheachaibh  ni  's  mò  na  ata  aìg  daoine  eile, 
'nuair  a  ta  'n  coirc  agns  am  fion  a'  dol  am  meud.  "  Air 
mo  shonsa,"  deir  an  duine  fireanta,  "  ann  am  firean- 
taclid  chi  mi  do  ghnuis  sàsuichear  mi,  niiair  a  dhuis- 
geas  mi  le  d"  choslas."  Salra  xvii.  15. 

A  leughadair,  co  dhiubh  tlia  thu  bochd  no  beartach, 
bi  cinnteach  gu  'm  bheil  saibhreas  fior  ann  an  Criosd 
amhain ;  agns  gu  'm  feum  co-roinn  a  bhi  agad  do 
shaibhreas-san,  no  tha  thu  caillte  gu  siorruidh.  Feu- 
daidli  tu  paillteas  nan  cuan  a  dheoghal  suas,  agus  ion- 
mhais  f  holuichte  na  gaineimli  feudaidh  tu  òr  a  chai-- 
nadh  suas  mar  an  duslach,  agus  òr  finealta  mar  chlochan 
an  t-smtha ;  aeli  ciod  an  tairbh  a  bhios  an  so  'san  là 
an  gairm  Dia  t-anani  uait  ?  Am  meas  e  do  shaibhreas  ? 
cha  mheas,  no  òr, — no  uile  neart  cumhachd.  Ciod  a 
bhuannachd  a  bhiodh  ann  do  dliuine  ged  chosnadh 
e  'n  saoghal  uilè  agus  anam  fein  a  chall  ? 

